CELEX: 22006D0727
Language: hu
Date: 2006-10-18 00:00:00
Title: 2006/727/EK: A Közösség/Svájc légiközlekedési Bizottság 1/2006 határozata ( 2006. október 18. ) az Európai Közösség és a Svájci Államszövetség között a légiközlekedésről szóló megállapodás mellékletének módosításáról

27.10.2006   
            
            
               HU
            
            
               Az Európai Unió Hivatalos Lapja
            
            
               L 298/23
            
         
      A KÖZÖSSÉG/SVÁJC LÉGIKÖZLEKEDÉSI BIZOTTSÁG 1/2006 HATÁROZATA
   
   (2006. október 18.)
   az Európai Közösség és a Svájci Államszövetség között a légiközlekedésről szóló megállapodás mellékletének módosításáról
   (2006/727/EK)
   A KÖZÖSSÉG/SVÁJCI LÉGIKÖZLEKEDÉSI BIZOTTSÁG,
   tekintettel az Európai Közösség és a Svájci Államszövetség között a légiközlekedésről szóló megállapodásra (a továbbiakban: a megállapodás) és különösen annak 23. cikke (4) bekezdésére,
   A KÖVETKEZŐKÉPPEN HATÁROZOTT:
   1. cikk
   (1)   A 2027/97/EK tanácsi rendelet említése után a megállapodás mellékletének 1. pontja (harmadik liberalizációs csomag és egyéb polgári repülési szabályok) a következő szöveggel egészül ki:
   
      „889/2002
      Az Európai Parlament és a Tanács 2002. május 13-i 889/2002/EK rendelete a légifuvarozók balesetek esetén fennálló felelősségéről szóló 2027/97/EK tanácsi rendelet módosításáról
      (1–2. cikk)”.
   
   (2)   A 95/93/EK tanácsi rendeletre való hivatkozás után a megállapodás mellékletének 1. pontja (harmadik liberalizációs csomag és egyéb polgári repülési szabályok) a következő szöveggel egészül ki:
   
      „793/2004
      Az Európai Parlament és a Tanács 2004. április 21-i 793/2004/EK rendelete a közösségi repülőtereken a résidőelosztás közös szabályairól szóló 95/93/EGK tanácsi rendelet módosításáról
      (1–2. cikk)”.
   
   2. cikk
   A megállapodás mellékletének 4. pontja (Repülésbiztonság) a következő szöveggel egészül ki:
   
      „2003/42
      Az Európai Parlament és a Tanács 2003. június 13-i 2003/42/EK irányelve a polgári légi közlekedésben előforduló események jelentéséről
      (1–12. cikk)”.
   
   3. cikk
   (1)   A Közösség/Svájci Légiközlekedési Bizottság 2005. július 12-i 1/2005 határozatának 1. cikke (5) bekezdésével kiegészített 1138/2004/EK bizottsági rendeletre (1) való hivatkozás után a megállapodás mellékletének 5. pontja (Repülésbiztonság) a következő szöveggel egészül ki:
   
      „781/2005
      A Bizottság 2005. május 24-i 781/2005/EK rendelete az egységes légiközlekedés-védelmi követelményrendszer végrehajtásához szükséges intézkedések meghatározásáról szóló 622/2003/EK bizottsági rendelet módosításáról
      (1–2. cikk)”.
   
   (2)   Az e határozat 1. cikkének (1) bekezdésében említett kiegészítés után a megállapodás mellékletének 4. pontja (Repülésbiztonság) a következő ponttal egészül ki:
   
      „857/2005
      A Bizottság 2005. június 6-i 857/2005/EK rendelete az egységes légiközlekedés-védelmi követelményrendszer végrehajtásához szükséges intézkedések meghatározásáról szóló 622/2003/EK bizottsági rendelet módosításáról
      (1–2. cikk)”.
   
   4. cikk
   (1)   A megállapodás mellékletének 5. pontja (Egyéb) a következő szöveggel egészül ki:
   
      „261/2004
      Az Európai Parlament és a Tanács 2004. február 11-i 261/2004/EK rendelete visszautasított beszállás és légijáratok törlése vagy hosszú késése esetén az utasoknak nyújtandó kártalanítás és segítség közös szabályainak megállapításáról és a 295/91/EGK rendelet hatályon kívül helyezéséről
      (1–18. cikk)”.
   
   (2)   A megállapodás mellékletének 5. pontja (Egyéb) a következő szöveggel egészül ki:
   
      „2003/96
      A Tanács 2003. október 27-i 2003/96/EK irányelve az energiatermékek és a villamos energia közösségi adóztatási keretének átszervezéséről
      (14. cikk (1) bekezdés b) pont és (2) bekezdés)”.
   
   (3)   A megállapodás mellékletének 5. pontjában (Egyéb) a 261/2004/EK rendelettel hatályon kívül helyezett 295/91/EK tanácsi irányelvre való hivatkozást törölni kell.
   5. cikk
   Ezt a határozatot az Európai Unió Hivatalos Lapjában és a Svájci Államszövetség Jogszabályai Hivatalos Gyűjteményében kell kihirdetni. Ez a határozat az elfogadását követő második hónap első napján lép hatályba.
   
      Kelt Brüsszelben, 2006. október 18-án.
      
         
            a vegyesbizottság részéről
         
         
            a Közösség küldöttségének vezetője
         
         Daniel CALLEJA CRESPO
         
         
            a svájci küldöttség vezetője
         
         Raymond CRON
         
      
   
   
      (1)  HL L 210, 2005.8.12., 46. o.